Eksklusiewe uittreksel uit Janie se boek: "Die begin en einde van 'n sprokie" | SARIE
Eksklusiewe uittreksel uit Janie se boek: "Die begin en einde van 'n sprokie"
David [Strauss, wat Janie en Massimo destyds aan mekaar voorgestel het] onthou uit hul studentedae: "Janie kon liasseer soos g'n ander mens nie. Presies. Netjies."Tydens haar huwelik is haar liasseervermoë tot die uiterste getoets met die groot aantal wonings, besittings en reise waarvan voortdurend rekord gehou moes word.
Benewens die huis in Verona [in Italië], 'n huis in Vilamoura in die Algarve en die plaas [albei in Portugal], was daar ook 'n suite in Milaan [Italië], wat Massimo met vriende gedeel het, 'n suite in 'n hotel in Lissabon en 'n dakwoonstel in Oporto [albei in Portugal]. In die hawe was 'n groot seiljag vasgemeer, daar was 'n vliegtuig en 'n vloot motors, wat deur die jare onder meer drie Maserati's, 'n Rolls-Royce, 'n Porsche, Jaguar en Ferrari ingesluit het. Danksy Massimo en Janie se fanatiese liefde vir motorfietse was Harley-Davidsons en Kawasaki-motorfietse, asook bergfietse en oefenfietse altyd byderhand.
Ten alle koste wou sy die seuns veilig en rustig hou. Wanneer die hobby-episodes sou plaasvind, is Misha en Benito deur Carlos (die hoofbediende) of een van die ander personeellede weggeneem op lekker uitstappies. "Misha het een middag kwaad kom sê: 'Ek wil nie 'n pappa hê wat heeldag slaap nie.'"
"Dan het hy my sy hoer genoem, en hy wou hê dat ek sy gaste seksueel moes bevredig. Die enigste troos ná so 'n episode was dat ek gou weer in Portugal kon kom, waar ek verwoed geoefen het om die aakligheid uit my kop te kry."
Ek het gevoel my hart wil breek. Die kinders was ontroosbaar. – Janie
Die dwelmgebruik was nog in Albegareia-a-Velha [ook in Portugal] nie so erg dat daar nie lang en vrolike tye was nie. Dan is daar weer visgevang, of met sportmotors gery om nuwe plekke te verken. Selfs in die twee jaar saam in Vilamoura was die voorkoms van "hobby-tyd" soms nie so erg nie.
"Ek het begin om my ouers en broer-hulle oor die situasie in te lig. Dan weer sou ek laat weet dat dinge beter gaan. Dit het so 'n regte aan-en-af-situasie geword."
Tuis het die spanning vir haar ouers erg geword. Dan sou hulle weer verlig voel as Janie suggereer dat daar dalk vordering kom. Haar briewe sou dikwels met 'n nuwe grappie eindig.
Hoewel Janie gevoel het sy het genoeg beheer wanneer Massimo sy hobby uitleef, was sy wel in 'n situasie waar sy haar eie waagmoed teen sy onbeheerbare optrede moes stel.
'n Jong man het by hulle gekuier toe 'n dwelmaangedrewe Massimo sinspeel dat die gas Janie moes verlei tot seks. Sy en die kuiergas het verbaas na hom gekyk en geweier. Massimo
het skielik 'n pistool uitgepluk en gedreig om hulle al twee te skiet as hulle nie sou doen soos hy beveel nie.
"Ek weet nie waar ek die krag gekry het nie,maar ek het stip na hom gekyk, asof ek hom wou hipnotiseer. Hy het die pistool op my gerig gehou. Ek het begin om na hom te loop. 'n Tree van hom af het hy skielik, asof hy uit sy waansin wakker word, die pistool laat sak. Sy verwarring was amper jammerlik," onthou sy.
[Uiteindelik moes Janie aan haarself erken dat Massimo se verslawing die oorhand gekry het. Sy het besluit sy en die kinders moet vir 'n ruk SA toe gaan. Die aand voor hul vertrek het sy hul vliegkaartjies in Massimo se studeerkamer neergesit en vir hom gesê as hy bereid is om na 'n rehabilitasiekliniek te gaan sal hulle by hom bly.]
Ek het hom so jammer gekry. Hy het so alleen gelyk toe hy amper weerloos vir ons waai – Janie
Vroeg die volgende oggend het sy gesien dat die drie vliegkaartjies steeds op die tafel lê. Sy het die tasse wat sy gepak het na die Rolls-Royce gesleep en ingelaai. Toe het sy gaan bad en die kinders reggemaak vir die vlug. Sy het die honde en die personeel gaan groet met 'n kalm, onwerklike leegheid in haar. Oplaas het sy Massimo gaan wakker maak. Hy was so stil in die motor dat sy opnuut bang begin voel het. Wat gaan nou gebeur? het sy beangs gewonder. Sal dinge ooit kan regkom?
"Ek het hom so jammer gekry. Hy het so alleen gelyk toe hy amper weerloos vir ons waai," onthou Janie. "So eensaam en gebroke het hy gelyk. Ek het gevoel my hart wil breek. Die kinders was ontroosbaar."
Die vliegtuig het opgestyg, en deur die venster het Janie gesien hulle vlieg oor die marina van Vilamoura, en die see en strand waar sy altyd fietsgery het, en toe vlieg hulle ook oor haar huis. "Ek het die honde in die tuin gesien, en ek het eintlik op daardie oomblik geweet dat ek nie sal terugkom nie."
Ek is teen hierdie tyd tog s-o-o-o moeg om kort-kort van Janie se manewales en eskapades te hoor. Dan is dit wonderbaarlike inligting en ewe skielik ewe droefgeestig oor wat ook al. Kort-kort 'n nuwe liefde in SA (onthou die vorige boer?). O ja, en kyk tog na elke keer wat sy verwys na iemand wat "kwaad" vir haar was op gegewe oomblikke: die seuns, Massimo, die pous…
Ek het voorheen gesê: Jou ontblotings noudat jou eksman oorlede is, getuig van swak smaak en 'n gebrek aan breeding (kan nie afrikaanse woord onthou nie).
Daar kom storms in elke mens se lewe. Die vraag is wie ken jy in so stormagtige tyd. Wat was jou opvoeding het jy 'n anker. Baie ryk mense het al die geld in die wereld maar kan nie vrede of geluk daarmee koop nie.Die rykdom word vervelig en die drang na vrede en geluk oorweldig jou. Dit is so jammer dat Massimo Beltrami nie Hom geken het wat die VREDE vir alle mense aanbied nie.Dit is jammer dat Janie du Plessis deur hierdie lewens storm moes gaan maar ek glo die storm het verby gegaan en dat sy vandag weet die anker van haar lewe is by Hom te vind.Sou daar weer 'n storm kom sy veilig geanker sal bly in Hom wat haar sal bewaar met haar kinders.
Ek kan net dink watter opoffering Janie in haar huwelik moes maak. Dit laat ons alledaagse probleme so klein lyk. Die waarheid kom altyd uit en dit wat in die donker is sal altyd na die lig toe kom, maak nie saak hoe lank dit vat nie. Ek voel net jammer vir Massimo dat hy so moes doodgaan en die engelse spreekwoord van "if u live by the sword, you'll die by the sword' is sooooo van toepassing. En ek glo al het hy al die rykdom in die wereld gehad, hy eintlik sy kosbaarste skatte verloor het. Ongelukkig het hy dit te laat besef, maar wie is ons om te oordeel. Ek is so bly dat Janie nou op 'n goeie plek in haar lewe is en ek gun vir haar en haar twee seuns al diegeluk in die wereld. Madelein Slabbert, Klerksdorp
Party mense (soos ekke ook) het die adrenaline-highs in die lewe nodig,
en wanneer jy n maatjie (man)ontmoet wat soos jy is, is dit A FORCE TO BE
RECKONED WITH. Ek kan identifiseer met Janie se storie,want ek het iets
soortgelyks beleef. Janie kan nie help sy is mooi nie. En ons kan sien
sy is n gewone mens wat die beste probeer doen met haar God-gegewe talente.
Ons almal maak foute. Ongelukkig is daar altyd vrouens met n swak self-beeld wat jaloers is op ander. Daar is eintlik geen ander rede dat sekere
vrouens so uitvaar teen Janie nie.Ons normale mense besef Janie is nie perfek nie en elke mens doen maar net hul bes, want dit is al wat hul weet. Ons bewonder haar dat sy altyd weer opstaan en aangaan: SY IS BESLIS NIE VERVELIG OF VAAL NIE.En sy het GUTS en n RUGRAAT VAN STAAL.
EK BEWONDER JOU JANIE,WANT JY BESEF MENS HET EEN KANS IN DIE LEWE EN JY
LEEF VOLUIT – Die raasbekke en lee blikke sal altyd daar wees om te kritiseer. Hulle het nie n lewe nie en wens hul het jou guts gehad.